ประกาศกระทรวงการคลังประกาศกระทรวงการคลังเรื่องการอนุญาตให้บริษัทเงินทุนและบริษัทเงินทุนหลักทรัพย์ประกอบธุรกิจการจัดจำหน่ายและค้าตราสารแห่งหนี้ อาศัยอำนาจตามความในมาตรา๒๐ (๖) แห่งพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ พ.ศ. ๒๕๒๒ (ฉบับที่ ๒) พ.ศ. ๒๕๒๘รัฐมนตรีว่าการกระทรวงการคลังออกข้อกำหนดเกี่ยวกับการอนุญาตให้บริษัทเงินทุนและบริษัทเงินทุนหลักทรัพย์ประกอบธุรกิจการจัดจำหน่ายและค้าตราสารแห่งหนี้ดังต่อไปนี้ข้อ ๑ ให้ยกเลิกประกาศกระทรวงการคลัง เรื่องเงื่อนไขในการอนุญาตให้บริษัทเงินทุนประกอบกิจการจัดการออกจัดจำหน่ายและค้าตราสารแห่งหนี้ ลงวันที่ ๖ ตุลาคม ๒๕๓๕ข้อ ๒ ให้กิจการดังต่อไปนี้เป็นกิจการอื่นที่อนุญาตให้บริษัทเงินทุนและบริษัทเงินทุนหลักทรัพย์ประกอบธุรกิจได้(๑) การจัดจำหน่ายตราสารแห่งหนี้ หมายถึงการรับตราสารหนี้ทั้งหมดหรือบางส่วนไปเสนอขายต่อประชาชน ทั้งนี้ไม่ว่าจะมีเงื่อนไขอย่างหนึ่งอย่างใดหรือไม่ก็ตาม(๒) การค้าตราสารแห่งหนี้ หมายถึง การซื้อ ขายหรือแลกเปลี่ยนตราสารหนี้ในนามของตนเองเป็นทางค้าปกติข้อ ๓บริษัทเงินทุนและบริษัทเงินทุนหลักทรัพย์ที่ประสงค์จะประกอบกิจการตามข้อ ๒ต้องมีคุณสมบัติดังต่อไปนี้(๑) มีการกันเงินสำรองได้ครบถ้วนตามประกาศธนาคารแห่งประเทศไทยว่าด้วยสินทรัพย์ที่ไม่มีราคาหรือเรียกคืนไม่ได้และสินทรัพย์ที่สงสัยว่าจะไม่มีราคาหรือเรียกคืนไม่ได้(๒) มีอัตราส่วนเงินกองทุนต่อสินทรัพย์และภาระผูกพันที่ไม่ต่ำกว่าเกณฑ์ที่ธนาคารแห่งประเทศไทยกำหนดข้อ ๔ ในการยื่นคำขอรับอนุญาตให้บริษัทเงินทุนและบริษัทเงินทุนหลักทรัพย์ยื่นคำขอรับอนุญาตต่อรัฐมนตรีว่าการกระทรวงการคลังผ่านธนาคารแห่งประเทศไทยพร้อมทั้งเสนอแผนงานรองรับการประกอบธุรกิจดังกล่าวที่กำหนดเป็นลายลักษณ์อักษรและได้รับอนุมัติจากคณะกรรมการของบริษัทแล้วโดยแผนงานดังกล่าวอย่างน้อยต้องมีสาระสำคัญดังต่อไปนี้(๑) นโยบายและระเบียบวิธีปฏิบัติในการประกอบธุรกิจ ทั้งนี้การเพิ่มเติมหรือเปลี่ยนแปลงนโยบายและระเบียบวิธีปฏิบัติจะต้องได้รับอนุมัติจากคณะกรรมการของบริษัทด้วย(๒) ระเบียบและวิธีการบริหารความเสี่ยง ระบบควบคุมภายในระบบการจัดการและระบบบัญชี เพื่อรองรับการประกอบธุรกิจดังกล่าวซึ่งครอบคลุมเรื่องดังต่อไปนี้ก) ระบบการวิเคราะห์และบริหารความเสี่ยงของหลักทรัพย์การกำหนดวงเงินลงทุนในหลักทรัพย์ประเภทต่างๆการกำหนดเพดานสำหรับธุรกรรมเพื่อค้าโดยสะท้อนถึงความเสี่ยงที่มูลค่าหลักทรัพย์จะเปลี่ยนแปลงไปตามปัจจัยต่างๆเช่น จากการเคลื่อนไหวของอัตราดอกเบี้ย เป็นต้นข) การกำหนดเพดานความเสี่ยงเพื่อป้องกันการขาดทุน(เช่น Stoploss limit) การติดตามและการทบทวนเพดานความเสี่ยงการตรวจสอบและระบบรายงานเพื่อให้ทราบการปฏิบัติที่แตกต่างไปจากวงเงินและเพดานที่ได้กำหนดไว้ค) การอนุมัติให้เกินเพดานความเสี่ยงที่กำหนดไว้เป็นการชั่วคราวง) ระบบการติดตามการเปลี่ยนแปลงของมูลค่าตามราคาตลาดของหลักทรัพย์เป็นประจำทุกสิ้นวันทำการ(Mark to market) และจัดทำรายงานรายได้หรือกำไรขาดทุนที่เกิดจากการทำธุรกรรมค้าตราสารหนี้จ) ระบบการติดตามการปฏิบัติงานของส่วนงานที่ทำหน้าที่ปฏิบัติการและสนับสนุน(Back office) เช่น การยืนยันการทำรายการการกระทบยอดรายการ การจัดการทางกฎหมายและการหักบัญชี (Settlement) เป็นต้นฉ) ระบบการจัดเก็บข้อมูลและการจัดทำรายงานที่มีรายละเอียดอันเป็นประโยชน์ในการติดตามวิเคราะห์ และประเมินผลการประกอบธุรกิจ เพื่อรายงานต่อผู้บริหารและธนาคารแห่งประเทศไทย(๓) มีความพร้อมด้านบุคลากร(๔) มีกระบวนการตรวจสอบดูแลให้มีการปฏิบัติตามกฎหมายหรือกฎเกณฑ์อื่นที่เกี่ยวข้องโดยเคร่งครัดและต้องจัดให้มีระบบการประเมินและสอบทานว่าเจ้าหน้าที่ได้ปฏิบัติตามนโยบายและขั้นตอนที่ได้กำหนดไว้รวมทั้งกระบวนการที่กำหนดไว้สามารถบรรลุผลที่ตั้งใจได้จริงทั้งนี้ให้ธนาคารแห่งประเทศไทยพิจารณาคำขอและคุณสมบัติของบริษัทเงินทุนและบริษัทเงินทุนหลักทรัพย์พร้อมทั้งเสนอความเห็นต่อรัฐมนตรีว่าการกระทรวงการคลังเพื่อพิจารณาในการอนุญาตต่อไปข้อ ๖[๑] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๙ พฤษภาคม พ.ศ. ๒๕๔๖ร้อยเอกสุชาติ เชาว์วิศิษฐรัฐมนตรีว่าการกระทรวงการคลังหทัยชนก/พิมพ์๓ กันยายน ๒๕๔๖สุภาพร/แก้ไข๒๘ ตุลาคม ๒๕๔๖นวพร/ศุภสรณ์/ตรวจ๓๑ ตุลาคม ๒๕๔๖A+B[๑]รก. ๒๕๔๖/พ๖๓ง/๔/๔ มิถุนายน ๒๕๔๖